Gabriel Audisio
Den algerisk-franske forfatter Gabriel Audisio var i mellemkrigstiden en ledende skikkelse i den franske litterære verden i Algier. Før krigen udgav han flere digtsamlinger, som fejrer det berømte algeriske lys.
Han gik ind i modstandskampen i Frankrig og fængsledes (digtsamlingen Feuilles de Fresnes, 1946). Efter krigen varetog han flere kulturelle opgaver i forholdet mellem Frankrig og Algeriet. Ligesom sin ven Albert Camus var han optaget af Middelhavskulturen (Ulysse ou l'Intelligence, 1946).